**מיכאל סוויסה** (נולד ב-9 בינואר 1996) הוא ראפר ופזמונאי ישראלי.

ביוגרפיה
--------

סוויסה הוא בנו של השחקן מאיר סוויסה ושל רותי ירקוני, בתה של הזמרת יפה ירקוני. לו אחות ואח, ישי סוויסה. הוריו התגרשו בילדותו, אימו עברה עמו ועם שני אחיו לארצות הברית למספר שנים, ולאחר מכן שבו לגור בתל אביב. סוויסה לא התגייס לצה"ל מסיבות בריאותיות-נפשיות.

בשנת 2014 סוויסה החל את דרכו עם השיר "קרב מגע".

בשנת 2016 התארח בקליפים הומוריסטיים בתוכנית "לילה טוב עם אסף הראל", ששודרה בערוץ 10. בנוסף ב-2016, הוציא סוויסה את אלבומו הראשון "#סוויסהלנצח", בו אירח אמנים שונים כמו איתי לוקץ' ואורי שוחט. בשנת 2017 הוציא את שירו "ס.ע.ש.נ" (סוויסה, עדן "לאבה דום", שוחט, נורוז) בו אירח את האמנים לאבה דום, אורי שוחט ונורוז.

בשנת 2018 הוציא את המיקסטייפ השני שלו, "מלא בעצמי", בו אירח אמנים שונים כמו יאנג הפנר, טל טירנגל, ומיכאל מושונוב (כהן@מושון). ב-2019 הוציא את שירו "איגואנה", בו אירח את בוי אצ'י, חלק מהצמד "יאנג בויז". בנוסף ב-2019 הוציא יחד עם הראפר והמפיק מיכאל כהן (כהן@מושון) את המיני-אלבום, "גלישה בסתר".

בפברואר 2019 שיתף פעולה עם חברת מקדונלד'ס ישראל בקמפיין עם השיר "אח יקר צובר", ביחד עם אחשתיים, להשקת McCoins. באפריל 2019 יצאה פרסומת ההמשך של הצמד בשם "שתי טיפות אירופה", להשקת ההמבורגרים של מגה ביג אירופה. ולאחר מכן ביוני 2019 הוא השתתף בפרסומת המשך ששמה "דאבל-דאבל", להשקת המבורגר הדאבל ביג מק של מקדונלד'ס.

בדצמבר 2019 יצא האלבום "ועכשיו לחלק האינטרגלקטי" של טונה, בו התארח בשיר "קלאנג" לצידו של הראפר נורוז.

ב-2020 הוציא את המיני-אלבום "חבילה עוברת". עוד באותה השנה, ביצע את שירה של סבתו, יפה ירקוני, "אני אדם פשוט", יחד עם אחיו ישי סוויסה ורועי כפרי, במסגרת האלבום "צו השעה".

בינואר 2022 התארח בשיר "אתה כל הזמן זז" של להקת מטרופולין.

באוגוסט 2022 סוויסה הוציא את האלבום השלישי שלו, "בסדרגמור".

במאי 2023 השתתף בסדרה "האחיין שלי בנץ" בתפקיד של מלאך המוות. ב-20 באוגוסט, יצא אלבומו המשותף עם אחיו הגדול ישי סוויסה, "מיטת קומותיים".

חיים אישיים
-----------

בשנת 2018 החל מערכת יחסים עם קימי סבג. מתגורר בתל אביב עם אימו.

דיסקוגרפיה
----------

### אלבומי אולפן

* 2016: #סוויסהלנצח
* 2022: בסדרגמור
* 2023: מיטת קומותיים (יחד עם ישי סוויסה)

### מיקסטייפים

* 2018: מלא בעצמי

### מיני-אלבומים

* 2019: גלישה בסתר (יחד עם מיכאל כהן)
* 2020: חבילה עוברת
* 2023: חבילה עוברת 2

קישורים חיצוניים
----------------

ויקישיתוף מדיה וקבצים בנושא **מיכאל סוויסה** בוויקישיתוף
* מיכאל סוויסה, ברשת החברתית פייסבוק
* מיכאל סוויסה, ברשת החברתית אינסטגרם
* מיכאל סוויסה, סרטונים בערוץ היוטיוב
* מיכאל סוויסה, באתר אייטונס (באנגלית)
* מיכאל סוויסה, באתר ספוטיפיי
* מיכאל סוויסה, באתר סאונדקלאוד (באנגלית)
* מיכאל סוויסה, באתר Genius
* מיכאל סוויסה: "אני לא אדם שיעבוד משמרות כפולות כדי לשלם שכר דירה", באתר מאקו, 21 בספטמבר 2016
* דוקותיים | סוויסה, בערוץ היוטיוב כאן - תאגיד השידור הישראלי, 28 באוגוסט 2018
* מתן שרון, ‏עושה גם בר מצוות, באתר ‏מאקו‏, 30 בינואר 2020
* אתר למנויים בלבד בן שלו, מיכאל סוויסה: "אני אומר ביץ' כדי להראות שלא סבבה להגיד את זה", באתר הארץ, 19 ביולי 2020

הערות שוליים
------------

1. ↑  הדור השלישי: תכירו את מיכאל סוויסה, באתר מאקו, 23 בנובמבר 2017
2. ↑  מאיר סויסה התחתן, באתר ynet,‏ 5 ביולי 2012
3. 1 2 3  מיכאל סויסה: "אני לא אדם שיעבוד משמרות כפולות כדי לשלם שכר דירה", באתר מאקו, 21 בספטמבר 2016
4. ↑  צו השעה: שרית חדד יחד עם נטע ברזילי ונסרין קדרי שרה זוהר ארגוב, באתר ‏מאקו‏, 9 בספטמבר 2020
5. ↑  *מטרופולין - אתה כל הזמן זז*
6. 1 2  סרטונים דוקותיים | סוויסה, כאן דיגיטל, 28 באוגוסט 2018